b'\n_START_ARTICLE_\nIonestyrke\n_START_PARAGRAPH_\nIonestyrken til en l\xc3\xb8sning er et m\xc3\xa5l p\xc3\xa5 konsentrasjonen av ioner i denne l\xc3\xb8sningen. Ioniske forbindelser dissosierer i ioner n\xc3\xa5r de bir oppl\xc3\xb8st i vann. Den totale elektrolyttkonsentrasjonen i en l\xc3\xb8sning vil p\xc3\xa5virke viktige egenskaper, slik som dissosiasjonen og l\xc3\xb8seligheten av ulike salter. En av de karakteristiske egenskapene til en l\xc3\xb8sning med oppl\xc3\xb8ste ioner er ionestyrken.\n_START_SECTION_\nKvantifisering av ionestyrke\n_START_PARAGRAPH_\nIonestyrken, I, til en l\xc3\xb8sning er en funksjon av konsentrasjonen av alle ioner som er til stede i l\xc3\xb8sningen._NEWLINE_ I = \\begin{matrix}\\frac{1}{2}\\end{matrix}\\sum_{{\\rm i}=1}^{n} c_{\\rm i}z_{\\rm i}^{2} _NEWLINE_hvor c\xe1\xb5\xa2 er den molare konsentrasjon av et ion (mol\xc2\xb7dm\xe2\x81\xbb\xc2\xb3), z\xe1\xb5\xa2 er ladningen til ionet, og summen inkluderer alle ioner i l\xc3\xb8sningen. For en 1:1 elektrolytt som natriumklorid er ionestyrken lik konsentrasjonen, men MgSO\xe2\x82\x84 har derimot fire ganger s\xc3\xa5 stor ionestyrke. Generelt bidrar multivalente ioner (det vil si ioner med flere valenser) sterkt til ionestyrken._NEWLINE_For eksempel er ionestyrken til en blandet l\xc3\xb8sning best\xc3\xa5ende av 0,050\xc2\xa0mol dm\xe2\x81\xbb\xc2\xb3 Na\xe2\x82\x82SO\xe2\x82\x84 og 0,020\xc2\xa0mol dm\xe2\x81\xbb\xc2\xb3 NaCl er:_NEWLINE_I = 1/2((2 \xc3\x97 (+1)\xc2\xb2 \xc3\x97 0.050) + (+1)\xc2\xb2 \xc3\x97 0.020 + (\xe2\x88\x922)\xc2\xb2 \xc3\x97 0.050 + (\xe2\x88\x921)\xc2\xb2 \xc3\x97 0.020) = 0.17\xc2\xa0mol\xc2\xb7dm\xe2\x81\xbb\xc2\xb3_NEWLINE_Siden volumenheter i ikke-ideelle l\xc3\xb8sninger strengt tatt ikke kan legges sammen, foretrekkes det ofte \xc3\xa5 arbeide med molalitet (mol/kg{H2O}) fremfor molaritet (mol/L). I dette tilfellet er ionestyrke definert som:_NEWLINE_ I = \\begin{matrix}\\frac{1}{2}\\end{matrix}\\sum_{{\\rm i}=1}^{n} b_{\\rm i}z_{\\rm i}^{2}'